CELEX: 
Language: lt
Date: 2017-08-21 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamas Deleguotasis reglamentas (ES) Nr. 611/2014, kuriuo Europos Parlamento ir Tarybos reglamentas (ES) Nr. 1308/2013 papildomas nuostatomis dėl alyvuogių aliejaus ir valgomųjų alyvuogių sektoriaus paramos programų

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Įgyvendinant trejų metų darbo programas, kuriomis, kaip numatyta Reglamento (ES) Nr. 1308/2013
                  1
                29 straipsnyje, remiamas alyvuogių aliejaus ir valgomųjų alyvuogių sektorius, Sąjunga finansuoja Prancūzijos, Graikijos ir Italijos gamintojų organizacijų, gamintojų organizacijų asociacijų ir tarpšakinių organizacijų veiklą, skirdama bendrą ne didesnę kaip 47 665 000 EUR sumą.
            
            
               Atsižvelgiant į dabartinių trejų metų darbo programų, kurios baigsis 2018 m. kovo mėn., įgyvendinimo patirtį, į Komisijos deleguotąjį reglamentą (ES) Nr. 611/2014
                  2
                siūloma įtraukti techninių patobulinimų. Šie patobulinimai buvo nustatyti diskutuojant su atitinkamomis valstybėmis narėmis.
            
            
               Persvarstyti reglamentai turėtų būti priimti per pirmąjį 2017 m. pusmetį ir įsigalioti 2017 m. rugsėjo mėn., nes kai kurie pakeitimai susiję su tinkamumo kriterijais, apie kuriuos naujo programavimo laikotarpio paraiškų teikėjai turi žinoti rengdami savo paraiškas, kurios teikiamos iki valstybių narių nustatytos datos, tačiau ne vėliau kaip iki 2018 m. vasario 15 d.
            
            
               2.KONSULTACIJOS PRIEŠ PRIIMANT AKTĄ
            
            
               Prieš rengiant šio deleguotojo akto projektą su Teisės tarnyba konsultuotasi dėl nustatytų patobulinimų. Pasibaigus tarnybų tarpusavio konsultacijoms, 2017 m. birželio 16 d. pradėtas taikyti grįžtamosios informacijos mechanizmas. 
            
            
               2017 m. gegužės 30 d. Alyvuogių aliejaus ekspertų grupės posėdyje valstybės narės informuotos apie galimybę pasiūlyti deleguotąjį aktą, kuriuo būtų iš dalies pakeistos Komisijos deleguotojo reglamento (ES) Nr. 611/2014 nuostatos. Šie pakeitimai yra techninio pobūdžio ir nedaro didelio poveikio, todėl poveikio vertinimas nebuvo atliktas. 
            
            
               3.DELEGUOTOJO AKTO TEISINIAI ASPEKTAI
            
            
               Deleguotasis aktas grindžiamas Reglamento (ES) Nr. 1308/2013 30straipsniu ir bus taikomas darbo programoms, prasidėsiančioms nuo 2018 m. balandžio 1 d.
            
            
               KOMISIJOS DELEGUOTASIS REGLAMENTAS (ES) …/...
            
            
               2017 08 09
            
            
               kuriuo iš dalies keičiamas Deleguotasis reglamentas (ES) Nr. 611/2014, kuriuo Europos Parlamento ir Tarybos reglamentas (ES) Nr. 1308/2013 papildomas nuostatomis dėl alyvuogių aliejaus ir valgomųjų alyvuogių sektoriaus paramos programų 
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007
                  3
               , ypač į jo 30 straipsnį,
            
            
               kadangi:
            
            
               (1)atsižvelgiant į patirtį, įgytą nuo 2015 m. balandžio 1 d. pradėjus įgyvendinti trejų metų darbo programas, reikėtų supaprastinti ar patikslinti tam tikras Komisijos deleguotojo reglamento (ES) Nr. 611/2014
                  4
                nuostatas. Kartu tikslinga dar labiau mažinti veiklos vykdytojų ir nacionalinių administracijų administracinę naštą;
            
            
               (2)atsižvelgiant į tai, kad valstybės narės gali geriausiai įvertinti faktinę įvairių savo valdomų pagalbos schemų dvigubo finansavimo riziką, jos turėtų nustatyti aiškius atskyrimo kriterijus, pagal kuriuos veiklą ar veiksmus, remiamus pagal trejų metų darbo programas, būtų galima atskirti nuo veiklos ar veiksmų, finansuojamų pagal kitas Sąjungos priemones;
            
         
         
            
               (3)atitinkamos valstybės narės turėtų nustatyti minimalią konkrečioms veiklos sritims skiriamą Sąjungos finansavimo sumą, nes jos geriausiai žino, kurios prioritetinės sritys jų teritorijoje yra svarbiausios. Siekiant užtikrinti subalansuotą prioritetų įgyvendinimą atitinkamos valstybės narės teritorijoje, ta minimali suma turėtų būti taikoma visoms darbo programoms;
            
            
               (4)darbo programų vertinimas, kurį paramos gavėjų organizacijos atliko anksčiau pagal Deleguotąjį reglamentą (ES) Nr. 611/2014, turėtų būti įtrauktas į naujų darbo programų atrankos kriterijų sąrašą;
            
            
               (5)siekiant supaprastinimo, apskaičiuojant bendrąsias išlaidas būtų tikslinga leisti taikyti fiksuoto dydžio normą;
            
            
               (6)siekiant, kad paraiškos mokėti avansą geriau derėtų su paramos gavėjo likvidumu, nebeturėtų būti reikalaujama paraišką mokėti avansą įtraukti į pradinę patvirtinimo paraišką; 
            
            
               (7)todėl Deleguotasis reglamentas (ES) Nr. 611/2014 turėtų būti atitinkamai iš dalies pakeistas;
            
            
               (8)iki 2018 m. balandžio 1 d. patvirtintos darbo programos ir toliau turėtų būti reglamentuojamos jas tvirtinant taikytomis Deleguotojo reglamento (ES) Nr. 611/2014 nuostatomis, kol jų įgyvendinimas bus užbaigtas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotasis reglamentas (ES) Nr. 611/2014 iš dalies keičiamas taip:
            
            
               (1)įterpiamas šis 2a straipsnis:
            
            
               „2a straipsnis 
            
            
               Dvigubo finansavimo draudimas 
            
            
               Valstybės narės nustato aiškius atskyrimo kriterijus, siekdamos užtikrinti, kad veiklai ar veiksmams, kurie remiami pagal kitas Sąjungos priemones, nebūtų skiriama parama pagal Reglamento (ES) Nr. 1308/2013 29 straipsnį.“;
            
            
               (2)3 straipsnio 4 dalies įvadinis sakinys pakeičiamas taip:
            
            
               „Pagal Reglamento (ES) Nr. 1308/2013 155 straipsnį gamintojų organizacija ar gamintojų organizacijų asociacija 1 dalyje nurodytas priemones gali vykdyti kaip užsakomąją veiklą tokiomis sąlygomis:“;
            
            
               (3)4 straipsnio 1 dalies a punktas išbraukiamas;
            
            
               (4)5 straipsnis pakeičiamas taip:
            
            
               „5 straipsnis
            
            
               Sąjungos finansavimo paskirstymas
            
            
               Valstybės narės nustato minimalią Sąjungos finansavimo sumą, pagal Reglamento (ES) Nr. 1308/2013 29 straipsnį skiriamą konkrečioms šio reglamento 3 straipsnio 1 dalyje nurodytoms sritims. Ši minimali suma taikoma visoms darbo programoms, kurias pagal šį reglamentą patvirtins atitinkama valstybė narė.“;
            
         
         
            
               (5)6 straipsnio 1 dalies g punktas pakeičiamas taip:
            
            
               „g)darbo programų, kurias paramos gavėjų organizacijos galėjo anksčiau įgyvendinti pagal Komisijos reglamentus (EB) Nr. 1334/2002(*), (EB) Nr. 2080/2005(**) ir (EB) Nr. 867/2008 arba šį reglamentą, vertinimu.
            
            
               --------------------------------
            
            
               (*)2002 m. liepos 23 d. Komisijos reglamentas (EB) Nr. 1334/2002, nustatantis išsamias Tarybos reglamento (EB) Nr. 1638/98 taikymo taisykles dėl alyvų sektoriaus ūkio subjektų organizacijų darbo programų 2002–2003, 2003–2004 ir 2004–2005 prekybos metams (OL L 195, 2002 7 24, p. 16).
            
            
               (**)2005 m. gruodžio 19 d. Komisijos reglamentas (EB) Nr. 2080/2005, nustatantis išsamias Tarybos reglamento (EB) Nr. 865/2004 taikymo taisykles dėl alyvuogininkystės organizacijų, jų darbo programų ir finansavimo (OL L 333, 2005 12 20, p. 8).“;
            
            
               (6)7 straipsnio 3 dalis iš dalies keičiama taip:
            
            
               (a)h punktas išbraukiamas;
            
            
               (b)papildoma šia antra pastraipa:
            
            
               „Taikydamos pirmos pastraipos d punktą valstybės narės gali nuspręsti, ar tos bendrosios išlaidos atitinka reikalavimus, remdamosi fiksuoto dydžio norma arba faktinėmis išlaidomis, nustatytomis pagal paramos gavėjų pateiktus patvirtinamuosius dokumentus.“.
            
            
               2 straipsnis
            
            
               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje dienos.
            
            
               Jis taikomas nuo 2018 m. balandžio 1 d. prasidėsiančioms darbo programoms ir jų patvirtinimo procedūroms.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2017 08 09
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).
               
               
                  
                     (2)
                  2014 m. kovo 11 d. Komisijos deleguotasis reglamentas (ES) Nr. 611/2014, kuriuo Europos Parlamento ir Tarybos reglamentas (ES) Nr. 1308/2013 papildomas nuostatomis dėl alyvuogių aliejaus ir valgomųjų alyvuogių sektoriaus paramos programų (OL L 168, 2014 6 7, p. 55).
               
               
                  
                     (3)
                  
                  
                     OL L 347, 2013 12 20, p. 671.
                  
                   
               
               
                  
                     (4)
                  2014 m. kovo 11 d. Komisijos deleguotasis reglamentas (ES) Nr. 611/2014, kuriuo Europos Parlamento ir Tarybos reglamentas (ES) Nr. 1308/2013 papildomas nuostatomis dėl alyvuogių aliejaus ir valgomųjų alyvuogių sektoriaus paramos programų (
                  
                     OL L 168, 2014 6 7, p. 55
                  
                  ).